《僧舍偶成》
宋代·叶茵

枝头红白乱飘零，又同风光入柳汀。
自笑半生成草草，不知双柳已星星。
贪吟为有诗磨勘，戒饮从教酒勒停。
旋学禅床诸衲子，蒙头相对一函经。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。